Υπενθυμίζεται ότι, μιλώντας στον ΣΚΑΙ την περασμένη εβδομάδα, ο κ.Πατέρας δήλωσε: «Εγώ θα γύριζα στη ΝΔ, γιατί είχα προσχωρήσει στους ΑΝΕΛ. Είχα πάρει χιλιάδες σταυρούς και είχα μια δύναμη και είχα ένα στρατό δικό μου στα Τρίκαλα. Με καλέσανε κάτω διότι με ήθελε τότε ο αρχηγός της αξιωματικής αντιπολιτεύσεως και πραγματοποίησα το ραντεβού. Είπα ‘’θα γυρίσω πίσω κύριε πρόεδρε να σας βοηθήσω αφού θέλετε τη βοήθειά μου, αν έχετε την ευγενή καλοσύνη όταν γίνετε πρωθυπουργός και μπορείτε και θέλετε, δώστε μου μια από αυτές τις θέσεις’’».

Στη νέα του παρέμβαση ο κ.Πατέρας ανέφερε, στη Ραδιοφωνική Λέσχη 97,6 (Τρίκαλα)

Ήταν άτιμο αυτό που κάνανε οι τρικαλινοί, ξεκίνησαν να πιέζουν το Μαξίμου και οι σύμβουλοι του πρωθυπουργού Θανάσης Νέζης και Γρηγόρης Δημητριάδης πήραν την απόφαση να δεχθούν την παραίτηση μου ώστε να μην αναγκαστεί σε παραίτηση ο Υπουργός Υγείας και σπιλωθεί το όνομα του πρωθυπουργού. Όταν μου φέρονται με τον τρόπο αυτό, δεν είχα πλέον την επιλογή παρά να πω την αλήθεια. Φυσικά και θα πω ότι ο πρωθυπουργός της Ελλάδας είναι ψεύτης απέναντι μου. Με κάλεσε, συζητήσαμε ενώπιον τρίτου προσώπου και άλλα μου υποσχέθηκε. Αν δεν έκανα, να μην με βάζανε.

Όπως αναφέρει επίσης η «Εφημερίδα των Συντακτών, ο Πατέρας ανέφερε επίσης, εμμέσως πλην σαφώς, ότι το Μαξίμου του είπε να μην βγει να μιλήσει ξανά στα κανάλια, μετά τη συνεντευξή του στον ΣΚΑΙ.

Αναλυτικά μέρος των δηλώσεών του:

Με τον ορισμό μου ως Διοικητής Νοσοκομείου, το μόνο που ήθελα ήταν να δείξω σε όλους αυτούς που με κυνηγούσανε τόσα χρόνια τι έχασε ο Νομός που δεν με αξιοποιούσε. Με τη σιγουριά του βιογραφικού μου σημειώματος ζήτησα από τον σημερινό πρωθυπουργό να με αξιοποιήσει στη θέση αυτή του Διοικητή. Δεν περίμενα ότι θα υπάρχει τόσο μεγάλη αντίδραση, ειδικά από στελέχη της ΝΔ των Τρικάλων. Δέχθηκα πολλή λάσπη, μόνο άθεο δεν με είπανε από μια ομάδα, τα λεγόμενα τρωκτικά της ΝΔ, που περιμένουν να πάρουν κάποιες θέσεις, και μερικοί απ’ αυτούς κάνανε και αίτηση για τη θέση Διοικητή. Εφαρμόστηκε ένας ηλικιακός ρατσισμός σε εμένα, από κάποια ΜΜΕ, επηρεάστηκε το Μέγαρο Μαξίμου και φοβηθήκανε ότι θα αποβεί εις βάρος του πρωθυπουργού. Με αποκάλεσαν πολιτικό γυρολόγο, ενώ όταν η ΝΔ με ζήτησε και με πήρε ξανά στους κόλπους της το Μάιο του 2018 δεν αντέδρασε κανένας. Τότε θελαν όμως τις ψήφους που θα έφερνα, και κανείς δεν έλεγε τίποτα.

Παρόλες τις αντιδράσεις που προκλήθηκαν, δεν μου ζήτησε κανείς την παραίτηση μου. Ούτε από το γραφείο του Κικίλια, ούτε από το Μαξίμου. Δεν με παραίτησε κανείς, εγώ παραιτήθηκα από προσωπική μου απόφαση γιατί έχω αξιοπρέπεια. Με το γραφείο του Υπουργού Υγείας επικοινώνησα πρώτος εγώ για να το ανακοινώσω. Στον πρωθυπουργό έστειλα μήνυμα στο κινητό του, ότι αυτό που έγινε ήταν μεγάλη αδικία.

Ήταν άτιμο αυτό που κάνανε οι τρικαλινοί, ξεκίνησαν να πιέζουν το Μαξίμου και οι σύμβουλοι του πρωθυπουργού Θανάσης Νέζης και Γρηγόρης Δημητριάδης πήραν την απόφαση να δεχθούν την παραίτηση μου ώστε να μην αναγκαστεί σε παραίτηση ο Υπουργός Υγείας και σπιλωθεί το όνομα του πρωθυπουργού.

Όταν μου φέρονται με τον τρόπο αυτό, δεν είχα πλέον την επιλογή παρά να πω την αλήθεια. Φυσικά και θα πω ότι ο πρωθυπουργός της Ελλάδας είναι ψεύτης απέναντι μου. Με κάλεσε, συζητήσαμε ενώπιον τρίτου προσώπου και άλλα μου υποσχέθηκε. Αν δεν έκανα, να μην με βάζανε.